
ANUNȚ
Privind depunerea documentației pentru acordarea de subvenții în baza Legii nr. 34/1998 pentru anul 2027

          Direcția de Asistență Socială Zalău informează asociațiile, fundațiile și cultele recunoscute în România, care înființează și administrează unități de asistență socială, despre deschiderea sesiunii de depunere a cererilor de subvenționare de la bugetul local pentru anul 2027, în conformitate cu Legea nr. 34/1998 și HG nr. 1153/2001.
1. Condiții de eligibilitate
Pentru a fi incluse în procesul de evaluare, organizațiile solicitante trebuie să îndeplinească următoarle condiții:
· Sunt persoane juridice române de drept privat fără scop patrimonial, acreditate ca furnizori de servicii sociale, potrivit legii;
· Dețin Licență de funcționare (provizorie sau de lungă durată) pentru serviciul social pentru care se solicită subvenția;
· Solicită subvenții în completarea resurselor financiare proprii;
· Administrează unități de asistență socială ai căror beneficiari sunt de pe raza municipiul Zalău.
2. Documentația obligatorie (Conform HG nr. 1153/2001)
Dosarul de solicitare trebuie să cuprindă exclusiv următoarele documente prevăzute de normele metodologice:
a) Cerere de solicitare a subvenției – completată integral după modelul oficial (Anexa nr. 1 la norme), semnată de reprezentantul legal;
b) Ultimul bilanț contabil înregistrat la administrația financiară municipală;
c) Balanța contabilă de verificare din luna anterioară termenului limită de depunere (luna august);
d) Certificat de atestare fiscală (bugetul de stat) care să ateste lipsa datoriilor restante (în original sau extras SPV);
e) Certificat de atestare fiscală (bugetul local) care să ateste lipsa datoriilor restante (în original). 
f) Licența de funcționare a serviciului social pentru care se solicită subvenția;
Notă: Documentele prevăzute la pct. a) și e) vor fi prezentate în original
3. Termenul și locul de depunere
· Perioada de depunere: Până la data de 30 septembrie 2026, ora 16:00.
· Modalitate: Dosarele se depun în plic închis la Registratura Direcției de Asistență Socială Zalău sau în format electronic, (PDF cu semnătură electronică calificată a reprezentantului legal), pe adresa de email:office@daszalau.ro.

